CELEX: 31989D0615
Language: el
Date: 1989-11-24 00:00:00
Title: 89/615/ΕΟΚ: Απόφαση της Επιτροπής της 24ης Νοεμβρίου 1989 σχετικά με τη θέσπιση ειδικού μέτρου που αποβλέπει στη χορήγηση κοινοτικής χρηματοδοτικής συνδρομής για τη δημιουργία συστήματος πληροφορικής για την εφαρμογή αρχείου αλιευτικών σκαφών στις Κάτω Χώρες (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31989D0615

89/615/ΕΟΚ: Απόφαση της Επιτροπής της 24ης Νοεμβρίου 1989 σχετικά με τη θέσπιση ειδικού μέτρου που αποβλέπει στη χορήγηση κοινοτικής χρηματοδοτικής συνδρομής για τη δημιουργία συστήματος πληροφορικής για την εφαρμογή αρχείου αλιευτικών σκαφών στις Κάτω Χώρες (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 355 της 05/12/1989 σ. 0030 - 0031

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Νοεμβρίου 1989  σχετικά με τη θέσπιση ειδικού μέτρου που αποβλέπει στη χορήγηση κοινοτικής χρηματοδοτικής συνδρομής για τη δημιουργία συστήματος πληροφορικής για την εφαρμογή αρχείου αλιευτικών σκαφών στις Κάτω Χώρες  (Το κείμενο στην ολλανδική γλώσσα είναι το μόνο αυθεντικό)  (89/615/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με τις κοινοτικές ενέργειες για τη βελτίωση και την προσαρμογή των διαρθρώσεων στον τομέα της αλιείας και της υδατοκαλλιέργειας (1), και ιδίως το άρθρο 32 παράγραφος 1,  Εκτιμώντας:  ότι ο κανονισμός (ΕΟΚ) αριθ. 163/89 της Επιτροπής (2) προβλέπει την πραγματοποίηση αρχείου αλιείας της Κοινότητας σε συνεργασία με τα κράτη μέλη·  ότι τα κράτη μέλη βάσει του κανονισμού (ΕΟΚ) αριθ. 163/89 οφείλουν να παρέχουν όλες τις πληροφορίες για την κατάσταση του αλιευτικού τους στόλου, που είναι απαραίτητες για τη σύσταση αρχείου των αλιευτικών σκαφών της Κοινότητας·  ότι για ορισμένα κράτη μέλη η χορήγηση μέσων πληροφορικής αποδεικνύεται αναγκαία για την εφαρμογή συστήματος πληροφορικής διαχείρισης του αρχείου·  ότι το Βασίλειο των Κάτω Χωρών υπέβαλε στις 15 Δεκεμβρίου 1988 αίτηση για τη δημιουργία συστήματος πληροφορικής·  ότι για να διευκολυνθεί η διαχείριση όλων των πληροφοριών αποδεικνύεται σκόπιμο να εξασφαλισθεί κοινοτική συνδρομή για να καταστεί δυνατή η εφαρμογή αυτού του συστήματος πληροφορικής·  ότι ένα τέτοιο μέτρο, βασιζόμενο σε πρόγραμμα παρέμβασης που εγκρίνεται από την Επιτροπή, αποτελεί ειδικό μέτρο κατά την έννοια του άρθρου 32 παράγραφος 1 τρίτη περίπτωση του κανονισμού (ΕΟΚ) αριθ. 4028/86·  ότι η Επιτροπή αποφάσισε να προβλέψει κοινοτική συμμετοχή έως 50 % για την αγορά υλικού πληροφορικής (hardware) και έως 75 % για τις ειδικές ενέργειες που προορίζονται για την εφαρμογή του αρχείου στόλου·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη που διατύπωσε η Μόνιμη Επιτροπή Διαρθρώσεων Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το ειδικό μέτρο που αποσκοπεί στη χορήγηση κοινοτικής συνδρομής για τη δημιουργία συστήματος πληροφορικής για την εφαρμογή αρχείου αλιείας στις Κάτω Χώρες.  Άρθρο 2  Η κοινοτική χρηματοδοτική συνδρομή καθορίζεται σε μέγιστο ποσό 160 316 Ecu, και θα δοθεί σύμφωνα με τους όρους και τις λεπτομέρειες που αναφέρονται στο παράρτημα της παρούσας απόφασης.  Άρθρο 3  Η παρούσα απόφαση απευθύνεται στο Βασίλειο των Κάτω Χωρών.  Βρυξέλλες, 24 Νοεμβρίου 1989.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 376 της 31. 12. 1986, σ. 7.  (2) ΕΕ αριθ. L 20 της 25. 1. 1989, σ. 5.  ΠΑΡΑΡΤΗΜΑ  1.2 // Α. Υπολογισμός των επιλέξιμων τιμών (σε Ecu) (1)   //  // 1. Συνολική προβλεπόμενη τιμή επενδύσεως   // 1 706 419  // 2. Τιμή που δεν δύναται να υπολογισθεί για συνδρομή   // 1 548 576   // 3. Επιλέξιμες τιμές επενδύσεως   // 241 752   // «hardware»   // 83 997   // «software»   // 157 755   // Β. Καθορισμός της μέγιστης δυνατής χρηματοδοτικής συνδρομής σε (Ecu ) (1)   //   // 1. Προβλεπόμενη συνδρομή του κράτους μέλους  // 74 037   // 2. Μέγιστη δυνατή κοινοτική χρηματοδοτική συνδρομή σε σχέση με τις επιλέξιμες τιμές   // 160 316   // «hardware»   // 41 999   // «software»   // 118 317  Γ. Όροι καταβολής της συνδρομής  - Η κοινοτική χρηματοδοτική συνδρομή καταβάλλεται κατ' αρχήν σε δύο τμήματα κατ' ανώτατο όριο, το δε τελευταίο τμήμα αντιπροσωπεύει τουλάχιστον 20 % της συνδρομής.  - Οι εργασίες και η αγορά υλικού σχετικά με τη σχεδιαζόμενη ενέργεια πρέπει να αρχίσουν και να πραγματοποιηθούν μετά από την έναρξη της ισχύος του κανονισμού (ΕΟΚ) αριθ. 163/89. Η περάτωσή τους πρέπει να πραγματοποιηθεί το αργότερο ένα έτος μετά την κοινοποίηση της απόφασης χορήγησης της συνδρομής.  - Η εγκατάσταση υλικού πληροφορικής πραγματοποιείται μόνο μετά την κοινοποίηση της αποφάσεως της Επιτροπής περί χορηγήσεως κοινοτικής συνδρομής.  - Η συντήρηση του υλικού που γίνεται αποδεκτό για κοινοτική χρηματοδοτική συνδρομή, αναλαμβάνεται από το κράτος μέλος καθώς και οι δαπάνες σχετικά με την τρέχουσα συντήρηση εξοπλισμού και υλικού.  - Καμία μετατροπή δεν γίνεται αποδεκτή στο σχέδιο επενδύσεως που υποβάλλεται από το κράτος μέλος. Εντούτοις, η Επιτροπή επιφυλάσσεται να εξετάσει τις τεχνικές προσαρμογής στο σχέδιο επενδύσεως, αντικείμενο της κοινοτικής συνδρομής.  - Το κράτος μέλος πρέπει να υποβάλει, δύο μήνες μετά την ολοκλήρωση των εργασιών, λεπτομερή έκθεση για τα αποτελέσματα και την υλοποίηση των εργασιών.  - Το κράτος μέλος πρέπει να διαβιβάσει τον κατάλογο των δαπανών που καταρτίζεται με τον ίδιο τρόπο που προβλέπεται από τον κανονισμό (ΕΟΚ) αριθ. 1116/88 της Επιτροπής (2) (τύποι 8 και 9) μαζί με αντίγραφο των τιμολογίων ή άλλων δικαιολογητικών.  - Η Επιτροπή διατηρεί το δικαίωμα να προβαίνει σε επί τόπου ελέγχους για να επαληθεύει την υλοποίηση του προγράμματος και τις πραγματοποιηθείσες εργασίες.  - Η εθνική αρχή πρέπει να επιβεβαιώνει τη χορήγηση της χρηματικής της συμμετοχής προσδιορίζοντας το ποσό, τον τύπο και την ημερομηνία χορήγησης. Η συμμετοχή αυτή πρέπει να βρίσκεται μέσα στα όρια που προβλέπονται στην απόφαση χορήγησης συνδρομής της Επιτροπής σε σχέση με το επιλέξιμο κόστος.  (1) Τιμή Ecu την 1η Οκτωβρίου 1989.  (2) ΕΕ αριθ. L 112 της 30. 4. 1988, σ. 1.